การยกเลิก พ.ร.บ.เช็คเด้ง สามารถฟ้องเรียกค่าเสียหายทางแพ่งได้
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวในรายการ"รัฐบาลเล่าเรื่อง กับทีมนารีสโมสร ทางสถานีวิทยุกระจายเสียงแห่งประเทศไทย ถึงมติคณะรัฐมนตรีที่เห็นชอบยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ.2534 เมื่อวันที่ 21 มิ.ย. 65 ที่ผ่านมา ว่า กฎหมายฉบับนี้ตราขึ้นเพื่อป้องกันการหลอกลวงหรือการใช้เช็คเพื่อฉ้อโกงผู้อื่นโดยหากศาลพิภากษาว่ามีความผิด จะถูกปรับไม่เกิน 6,000 บาท จำคุกไม่เกิน 1 ปี หรือทั้งจำทั้งปรับ ซึ่งบทลงโทษที่เป็นการจำคุกไม่สอดคล้องกับมาตรา 77 ของรัฐธรรมนูญที่กำหนดหลักการว่า การกำหนดโทษทางอาญาจะต้องใช้กับความผิดที่ร้ายแรงเท่านั้นและไม่สอดคล้องกับกฎกติการระหว่างประเทศ คณะรัฐมนตรี จึงมีมติเห็นชอบว่าควรจะยกเลิก พ.ร.บ.ดังกล่าว และจะมีการออกกฎหมายพ.ร.บ.ยกเลิกการยกเลิกความผิดต่อไป แต่ต้องใช้ระยะเวลาในการประกาศใช้ในราชกิจจานุเบกษา และหลังจากนั้นอีก 120 วันจึงจะมีผลบังคับใช้ ทั้งนี้ หากลูกหนี้สั่งจ่ายเช็คแล้วเช็คเด้งโดยไม่ได้มีเจตนาทุจริต เจ้าหนี้สามารฟ้องผิดสัญญาทางแพ่งเพื่อบังคับให้ลูกหนี้ชดใช้เงินตามเช็คได้ แต่หากลูกหนี้มีเจตนาฉ้อโกงต้องรับโทษทางอาญา ระวางโทษสูงสุดคือจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ